રાજદરબારની બહાર યુવાનોમાં આ ઘટનાની ઉગ્ર ચર્ચા ચાલી. સૌને થતું હતું કે જેણે આવો દુષ્ટ પ્રયત્ન કર્યો હોય તેને કડકમાં કડક સજા થવી જોઈએ. એ સજા કરવામાં કોઈ પણ પ્રકારની દયા રાખવી ન જોઈએ. પરંતુ આવી મસ્તી કોઈ રાજા સાથે શા માટે કરે? અને જો રાજા સાથે કોઈ આવી મસ્તી કરે તો તે દુશ્મન જ હોય ને? અને જો તે દુશ્મન હોય તો તેને કડકમાં કડક સજા શા માટે ન કરવી જોઈએ? એક યુવાન મંત્રી પોતાના ભવન ઉપર પહોંચ્યો.